KTB บวก 2% หลังจ่อบุ๊คกำไรพิเศษขายที่ AQ กว่า 1 หมื่นลบ.ใน Q2/61
KTB บวก 2% หลังจ่อบุ๊คกำไรพิเศษขายที่ AQ กว่า 1 หมื่นลบ.ใน Q2/61 ล่าสุด ณ เวลา 10.08 น. อยู่ที่ระดับ 20.30 น. เพิ่มขึ้น 0.40 บาท หรือ 2.01% สูงสุดที่ระดับ  20.40 บาท ต่ำสุดที่ระดับ 20 บาท มูลค่าการซื้อขาย 250.57 ล้านบาท
15 มี.ค. 2561

ผู้สื่อข่าวรายงานว่า ราคาหุ้น ธนาคารกรุงไทย จำกัด (มหาชน) หรือ KTB ณ เวลา 10.08 น. อยู่ที่ระดับ 20.30 น. เพิ่มขึ้น 0.40 บาท หรือ 2.01% สูงสุดที่ระดับ  20.40 บาท ต่ำสุดที่ระดับ 20 บาท มูลค่าการซื้อขาย 250.57 ล้านบาท

โดยราคาหุ้น KTB ปรับตัวขึ้นแรงในวันนี้ (15 มี.ค.61) หลัง นายผยง ศรีวณิช กรรมการผู้จัดการใหญ่ KTB เปิดเผยว่า เงินที่ได้จากบริษัท เอคิว เอสเตท จำกัด (มหาชน) หรือ AQ จากการขายที่ดินมาใช้หนี้ให้กับธนาคารจะบันทึกเป็นกำไรได้ทันที ไม่มีการนำมาตั้งสำรองอีก เนื่องจากธนาคารได้มีการตั้งสำรองหนี้เสียกรณี AQ ไว้หมดเรียบร้อยแล้ว ทำให้ไม่มีภาระในเรื่องดังกล่าว ส่วนเม็ดเงินกำไรจะเป็นเท่าใดต้องรอให้ผลการขายทอดตลาดที่ดิน 4.3 พันไร่ออกมาก่อน
นอกจากนี้ นักวิเคราะห์ยังคาดการณ์ว่า KTB จะนำเงินที่ได้จากการขายที่ดิน AQ บันทึกเป็นกำไรมากกว่า 1 หมื่นล้านบาท ภายในไตรมาสที่ 2 ของปี 2561 โดยกระบวนการขายที่ดินจะเริ่มประมาณเดือน พ.ค.นี้